สวัสดีครับ ผมมีอาการปัสสาวะแล้วเจ็บที่ปลายอวัยเพศ และพอกดที่ปลายอวัยวะเพศก้เจ็บเหมือนกัน อยากทราบว่าอาการแบบนี้เป็นอะไรหรอครับ รักษายังไง
สวัสดีค่ะ Karunอาการเจ็บเวลาปัสสาวะในเพศชายอาจเกิดจาก-ติดโรคติดต่อทางเพศสัมพันธ์เช่น หนองในแท้ หนองในเทียม หรือเชื้อแบคทีเรียชนิดอื่นๆ-มีการบาดเจ็บในท่อปัสสาวะหลังเกิดอุบัติเหตุ การกระแทก หรือการใส่สายสวนปัสสาวะ-กระเพาะปัสสาวะอักเสบ-กรวยไตอักเสบ อาการและสาเหตุคล้ายกระเพาะปัสสาวะอักเสบ แต่มักมีไข้ หนาวสั่นร่วมด้วย-นิ่วในทางเดินปัสสาวะ อาจมีปัสสาวะเป็นเลือด ปวดท้องร้าวลงขาได้การให้ได้การวินิจฉัยที่แน่นอน จำเป็นต้องพบแพทย์เพื่อตรวจร่างกายและตรวจคัดกรองโรคติดต่อทางเพศสัมพันธ์จากในปัสสาวะหรือในเลือดร่วมด้วยเบื้องต้นควรงดการมีเพศสัมพันธ์ไปก่อน ดื่มน้ำมากๆ ไม่กลั้นปัสสาวะ รักษาความสะอาดบริเวณอวัยวะเพศแนะนำมีเพศสัมพันธ์แบบป้องกันด้วยถุงยางอนามัย และควรพาผู้ที่เรามีเพศสัมพันธ์ด้วยไปรักษา ไม่เช่นนั้นเชื้อก็ติดกันไปติดกันมา ไม่หายขาดซักที